चंद्रावती और सुरपगला में शुरू हुआ आरओ, मिलेगा शुद्ध पानी
विभिन्न ग्राम पंचायतों में 9 करोड़ 72 लाख की लागत से लगेंगे 32 संयंत्र
भास्करन्यूज | आबूरोड
आबूरोडतहसील के विभिन्न गांवों में जल्द ही लोगों को फ्लोराइड मुक्त शुद्ध पेयजल मिलने लगेगा। जलदाय विभाग की अमृत जल परियोजना के तहत प्रथम चरण में शहर से सटे चंद्रावती तथा सुरपगला गांवों में सुविधा शुरु भी हो गई है। आबूरोड तहसील की विभिन्न ग्राम पंचायतों में 32 संयंत्र स्थापित होंगे। प्रति संयंत्र साढ़े आठ लाख रुपए की लागत के हिसाब से इन पर 9 करोड़ 72 लाख रुपए खर्च होंगे। आबूरोड तहसील के ग्रामीण क्षेत्रों में फ्लोराइड युक्त दूषित पानी की समस्या स्थानीय लोगों के लिए किसी अभिशाप से कम नहीं है। इसके सेवन से लोगों के स्वास्थ्य पर प्रतिकूल प्रभाव पड़ रहा है। रीको औद्योगिक क्षेत्र से सटा चंद्रावती गांव एवं आसपास में निवासरत लोग सबसे अधिक दूषित पेयजल पीने को मजबूर है। वर्तमान में यहां के पानी में दो हजार दो सौ से दो हजार तीन सौ तक टीडीएस है, जबकि डेढ़ हजार से अधिक टीडीएस होना स्वास्थ्य पर प्रतिकूल असर डालता है। आबूरोड शहर की बात करें, तो यहां के पानी में एक हजार से बारह सौ टीडीएस है। टीडीएस को कंट्रोल कर फ्लोराइड मुक्त शुद्ध पेयजल मुहैया कराने का कार्य शुरु किया गया है।
चंद्रावतीएवं सुरपगला में सुविधा शुरू : जलदायविभाग की ओर से प्रथम चरण में चंद्रावती एवं सुरपगला में योजना शुरु कर दी गई है। शेष|पेज15
इसकेलिए इन गांवों में नए बोर करवाकर संयंत्र स्थापित किए गए हैं। इन संयंत्रों में लगी अत्याधुनिक मशीनों के माध्यम से केवल फ्लोराइड दूर होता है, बल्कि टीडीएस लेवल भी कंट्रोल होता है। जीए इंफ्रा प्राइवेट लिमिटेड जयपुर को इसके संचालन का जिम्मा सौंपा गया है। आगामी सात वर्ष तक यह कंपनी इनका रखरखाव करेगी। संयंत्र पर वाटर एटीएम मशीनें भी लगाई गई है।
शुद्ध पेयजल मुहैया करवाना प्राथमिकता
^लोगोंको शुद्ध पेयजल मुहैया करवाना विभाग का उद्देश्य है। इसके तहत आबूरोड तहसील के सर्वाधिक प्रभावित गांवों से योजना को शुरु किया गया है। ग्रामीण क्षेत्रों में कार्य पूर्ण होने के बाद शहर के लिए योजना बनाई जाएगी। -हेमंत गोयल, सहायक अभियंता, जलदाय विभाग
4 रुपए में मिलेगा 20 लीटर पानी
पानीके लिए लगी एटीएम मशीन के लिए चंद्रावती में बावन लोगों ने कार्ड लिए है। इन्हे चार रुपए में बीस लीटर शुद्ध पेयजल मिलेगा। कार्ड को वाटर एटीएम मशीन के सामने ले जाने पर ग्रीन लाइट होती है एवं मशीन में कार्ड नंबर आता है। इसके बाद जैसे ही बीस लीटर पानी होता है मशीन बंद हो जाती है। रामाराम देवासी ने बताया कि अन्य ग्रामीणों को भी शुद्ध पेयजल के उपयोग के लिए प्रेरित किया जा रहा है। प्रथम बार उपभोक्ता को इस कार्ड को दो सौ रुपए से रिचार्ज करवाना पड़ता है।
आबूरोड.चंद्रावती गांव में आरओ प्लांट स्थापित किया गया है।
अच्छी खबर
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva